Ministru kabineta noteikumu „Grozījumi Ministru kabineta 2008.gada 8.aprīļa noteikumos Nr.258 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Atbalstītās nodarbinātības pasākumi mērķgrupu bezdarbniekiem””” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2008.gada 8.aprīļa noteikumos Nr.258 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Atbalstītās nodarbinātības pasākumi mērķgrupu bezdarbniekiem””” (turpmāk – MK noteikumu projekts) ir izstrādāts saskaņā ar Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) (turpmāk – Komisijas regula Nr.1407/2013) stāšanos spēkā (valsts atbalsta modernizācijas ietvaros). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Ministru kabineta (turpmāk – MK) sēdes protokollēmumiem par papildu virssaistību finansējuma piešķiršanu aktīvās darba tirgus politikas pasākumu īstenošanai AS „Liepājas Metalurgs” tiesiskās aizsardzības procesa ietvaros (MK 06.08.2013. sēdes protokola Nr.42 84.§ 7.punkts un MK 20.08.2013. sēdes protokola Nr.45 97.§ 10.1.apakšpunkts) darbības programmas “Cilvēkresursi un nodarbinātība” papildinājuma 1.4.1.1.2.apakšaktivitātes “Atbalstītās nodarbinātības pasākumi mērķgrupu bezdarbniekiem” (turpmāk – 1.4.1.1.2.apakšaktivitāte) ietvaros tika paredzēts sniegt atbalstu AS „Liepājas Metalurgs” bijušajiem darbiniekiem, kuri reģistrējušies Nodarbinātības valsts aģentūrā (turpmāk – NVA) kā bezdarbnieki, uzņēmuma maksātnespējas vai tiesiskās aizsardzības procesā. Šobrīd saskaņā ar NVA datiem (uz 06.06.2014.) 160 bijušie AS „Liepājas Metalurgs” darbinieki ir izteikuši vēlmi iesaistīties 1.4.1.1.2.apakšaktivitātes ietvaros īstenotā projekta pasākumos (ņemot vērā bezdarbnieku pabalsta izmaksas termiņu un ievērojot pasākuma mērķa grupas kritērijus, vēlme piedalīties pasākumā ir pieaugusi tikai sākot ar š.g. maija mēnesi). Tā kā Ministru kabineta 2008.gada 8.aprīļa noteikumi Nr.258 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Atbalstītās nodarbinātības pasākumi mērķgrupu bezdarbniekiem”” (turpmāk – MK noteikumi Nr.258) paredz darba tiesisko attiecību nodibināšanu ar pasākumos iesaistītajiem darbiniekiem uz laiku, kas nav īsāks par 6 mēnešiem, bijušo AS „Liepājas Metalurgs” darbinieku iesaiste projektā var tikt apgrūtināta MK noteikumos Nr.258 noteiktā projekta īstenošanas termiņa ierobežojuma (līdz 2014.gada 31.decembrim) dēļ. Papildus, ņemot vērā faktu, ka darba devēji nav pieteikuši tik darba vietas, cik bija plānots, projekta īstenošanas termiņa ierobežojuma dēļ vairs nav iespējama jaunu darba vietu izveide.Lai sekmētu MK noteikumos Nr.258 noteikto uzraudzības rādītāju sasniegšanu un nodrošinātu atbalstu AS „Liepājas Metalurgs” bijušajiem darbiniekiem, nepieciešams pagarināt MK noteikumos Nr.258 noteikto projekta īstenošanas termiņu līdz 2015.gada 30.jūnijam. Vienlaikus projekta īstenošanas termiņa pagarināšana līdz 2015.gada 30.jūnijam nodrošinātu aktīvā nodarbinātības pasākuma (subsidētā nodarbinātība) nepārtrauktību, jo ES fondu 2014.-2020.gada plānošanas perioda ietvaros subsidētās nodarbinātības pasākumu nodrošināšanu nelabvēlīgākā situācijā esošajiem bezdarbniekiem plānots uzsākt (t.i. iesaisti pasākumā) ne ātrāk kā 2015.gada I ceturksnī.AS „Liepājas Metalurgs” bijušos darbiniekus, kā arī citus nelabvēlīgā situācijā esošus darbiniekus 1.4.1.1.2.apakšaktivitātes projekta ietvaros plānots iesaistīt pasākumā uz vismaz 6 mēnešiem indikatīvi šī gada oktobrī, pirms tam veicot darba devēju atlasi. Šīs personas projektā tiks nodarbinātas līdz 2015.gada maijam vai jūnijam un netiks iesaistītas ES fondu 2014.-2020.gada plānošanas perioda ietvaros subsidētās nodarbinātības pasākumos, kurus plānots uzsākt indikatīvi 2015.gada I ceturksnī. 2. Šobrīd MK noteikumi Nr.258 nosaka, ka finanšu atbalstu bezdarbniekiem ar invaliditāti darbības programmas „Cilvēkresursi un nodarbinātība” papildinājuma 1.4.1.1.2.apakšaktivitātes ietvaros sniedz saskaņā ar Komisijas 2006.gada 15.decembra regulu (EK) Nr.1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Komisijas regula Nr.1998/2006), kura bija spēkā līdz 2013.gada 31.decembrim, bet pēc tās spēkā esības perioda beigām Komisijas regula Nr.1998/2006 ir piemērojama vēl sešus mēnešus, t.i., līdz 2014.gada 30.jūnijam. Savukārt finanšu atbalstu nelabvēlīgā situācijā esošiem darbiniekiem darbības programmas „Cilvēkresursi un nodarbinātība” papildinājuma 1.4.1.1.2.apakšaktivitātes ietvaros sniedz saskaņā ar Komisijas 2008.gada 6.augusta regulu (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – Komisijas regula Nr. 800/2008), kura bija spēkā līdz 2014.gada 30.jūnijam, bet pēc tās spēkā esības perioda beigām Komisijas regula Nr.800/2008 ir piemērojama vēl sešus mēnešus, t.i., līdz 2014.gada 31.decembrim. No 2015.gada 1.janvāra, nodarbinot nelabvēlīgā situācijā esošus darbiniekus 1.4.1.1.2.apakšaktivitātes ietvaros, finanšu atbalsts tiks sniegs saskaņā ar *de minimis* regulējumu, jo nav mērķtiecīgi sešu mēnešu projekta pagarinājuma periodam pieteikt jaunu atbalsta programmu.Līgumi, kas projekta ietvaros ar darba devējiem noslēgti līdz 2014.gada 31.decembrim, tiks īstenoti un pabeigti atbilstoši Komisijas regulas Nr.800/2008 nosacījumiem.MK noteikumu Nr.258 24.3.2.6.apakšpunktā atsauces uz Komisijas regulu Nr.800/2008 netiek mainītas, jo projekta iesnieguma vērtēšanas brīdī spēkā bija Komisijas regulas Nr.800/2008 2.panta 18. un 19.punktā noteiktie nelabvēlīgākā situācijā un īpaši nelabvēlīgā situācijā esoša darbinieka kritēriji.2014.gada 1.janvārī stājās spēkā Komisijas regula Nr.1407/2013, kura aizstāj Komisijas regulu Nr.1998/2006.Komisijas regula Nr.[1[407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML)](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) vairs neparedz nosacījumu, ka atbalstu nevar sniegt darba devējiem, kuri atbilst grūtībās nonākuša uzņēmuma statusam. Vienlaikus atbilstoši Komisijas regulā Nr.[1[407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML)](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) noteiktajam jāparedz nosacījums, ka atbalstu nevar sniegt saimnieciskās darbības veicējam, ja saimnieciskās darbības veicējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, vai kuru saimnieciskā darbība ir izbeigta.Ņemot vērā iepriekš minēto, nepieciešams veikt atbilstošus grozījumus MK noteikumos Nr.258, aizstājot atsauces uz Komisijas regulas Nr.1998/2006 nosacījumiem ar atsaucēm uz Komisijas regulā Nr.1407/2013 noteiktajām prasībām, kā arī paredzot, ka no 2015.gada 1.janvāra nelabvēlīgā situācijā esošu darbinieku nodarbinātībā finanšu atbalsts tiks sniegts saskaņā ar *de minimis* regulējumu. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieki, kas atbilst Komisijas regulas Nr.800/2008 2.panta 18.punktā noteiktajiem nelabvēlīgākā situācijā esoša darba ņēmēja un 19.punktā noteiktajiem īpaši nelabvēlīgā situācijā esoša darba ņēmēja kritērijiem, un bezdarbnieki ar invaliditāti (1.4.1.1.2.apakšaktivitātes ietvaros 3680 personas). |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 654 719 | -74 672 | -1 545 511 | -1 654 719 | -1 654 719 |
| 2. Budžeta izdevumi: | 1 772 787 | -80 000 | -1 655 787 | -1 772 787 | -1 772 787 |
| 3. Finansiālā ietekme: | -118 068 | 5 328 | 110 276 | 118 068 | 118 068 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta ieņēmumi ir finansējuma ESF daļa, un budžeta izdevumi ir kopējie nepieciešamie līdzekļi attiecīgajā gadā. ESF finansējuma apmērs ir 93,30% no projekta attiecināmajām izmaksām.Darbības programmas “Cilvēkresursi un nodarbinātība” papildinājumā (turpmāk – DPP) 1.4.1.1.2.apakšaktivitātei pieejamais finansējums ir 13 275 177 EUR, tai skaitā ESF finansējums 12 386 120 EUR un valsts budžeta finansējums 889 057 EUR. 1.4.1.1.2.apakšaktivitātei papildus paredz attiecināmo virssaistību finansējumu (valsts budžeta attiecināmais finansējums, kas piešķirts papildus 1.4.1.1.2.apakšaktivitātes DPP noteiktajam finansējumam) 2 566 752,61 EUR apmērā, tai skaitā ESF finansējumu 2 394 780,05 EUR apmērā un valsts budžeta finansējumu 171 972,56 EUR apmērā.Kopējais 1.4.1.1.2.apapkšaktivitātei piešķirtais attiecināmais finansējums ir 15 841 929,61 EUR, tai skaitā ESF finansējums 14 780 900,05 EUR un valsts budžeta finansējums 1 061 029,56 EUR.Līdz 2013.gada 31.decembrim projekta kopējās izmaksas, saskaņā ar projekta aprakstu, ir 12 822 306 EUR, no tām kopējās attiecināmās izmaksas 12 660 013 EUR, tai skaitā ESF finansējums 11 810 540 EUR un valsts budžeta attiecināmais finansējums 849 473 EUR, un valsts budžeta neattiecināmās izmaksas 162 293 EUR. No 2008.gada līdz 2013.gada 31.decembrim budžetā izlietoti 12 823 359 EUR un tas ir par 1 053 EUR vairāk kā norādīts projektā. Tas saistīts ar budžetā atmaksātiem līdzekļiem par nepamatoti izlietoto dotācijas daļu bezdarbnieku ar invaliditāti darba vietu pielāgošanai (šķērsfinansējums no 2010.g. 1.maija), darba devēju budžetā atmaksātiem neizlietotiem finanšu līdzekļiem un budžetā atmaksātiem projekta īstenošanas personāla līdzekļiem par pārsniegto mobilo tālruņu sarunu limitu. Nepamatotās izmaksas, atbilstoši labas finanšu vadības principiem, pilnībā atmaksātas valsts budžetā.2014.gadam indikatīvi kopējās izmaksas pēc grozījumiem projektā būs 1 692 787 EUR, no tām kopējās attiecināmās izmaksas 1 692 787 EUR, tai skaitā ESF finansējums 1 580 047 EUR un valsts budžeta attiecināmais finansējums 112 740 EUR.Šobrīd valsts budžetā projekta ieviešanai 2014.gadā paredzēts finansējums 1 772 787 EUR, un tas ir indikatīvi par 80 000 EUR vairāk kā paredzētie izdevumi projektā 2014.gadā. Pēc grozījumu veikšanas finansējums tiks pārdalīts uz 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” vai arī tiks pārdalīts cita Nodarbinātības valsts aģentūras projekta īstenošanai 2014. gadā un pieprasīts projekta īstenošanai 2015.gadā. Pārdalītais finansējums tiks izmantots tikai iepriekš paredzētu darbību finansēšanai, pārplānojot to norises laiku, un netiks izmantots jaunu, iepriekš neplānotu darbību finansēšanai.2015.gadam indikatīvi projekta kopējās izmaksas pēc grozījumu veikšanas projektā, saskaņā ar projekta aprakstu būs 1 450 428 EUR, no tām kopējās attiecināmās izmaksas 1 450 428 EUR, tai skaitā ESF finansējums 1 353 824 EUR un valsts budžeta attiecināmais finansējums 96 604 EUR. Reālās izmaksas projektā sagaidāmas, indikatīvi, 117 000 EUR, no tām kopējās attiecināmās izmaksas 117 000 EUR, tai skaitā ESF finansējums 109 208 EUR un valsts budžeta attiecināmais finansējums 7 792 EUR. Starpību starp projekta aprakstā norādītajām un reālajām projekta izmaksām 2015.gadā veido uz projekta pēdējo ieviešanas gadu pārceltais netiešo attiecināmo izmaksu nemainīgās likmes piemērošanas rezultātā izveidojies ietaupījums 1 333 428 EUR apmērā.Saskaņā ar likumu „Par vidēja termiņa budžeta ietvaru 2014., 2015. un 2016.gadam” projekta ieviešanai 2015.gadā šobrīd finansējums nav paredzēts. Iztrūkstošais finansējums, indikatīvi, 117 000 EUR apmērā, kuru veido no 2014.gada pārdalītais finansējums 80 000 EUR apmērā un no uzkrātās rezerves netiešo izmaksu nemainīgās likmes piemērošanas rezultātā uzkrātais finansējums 37 000 EUR apmērā, tiks pieprasīts no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums 2014. un 2015. gadam norādīts indikatīvi. Precīzs finansējuma sadalījums būs zināms pēc grozījumu projektā apstiprināšanas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts tiks virzīts izskatīšanai MK sēdē (indikatīvi 2014.gada augustā/septembrī) vienlaikus ar vai pēc attiecīgajiem grozījumiem:- darbības programmas “Cilvēkresursi un nodarbinātība” papildinājumā;- MK 2011.gada 1.marta noteikumos Nr.170 “Noteikumi par darbības programmas “Cilvēkresursi un nodarbinātība” papildinājuma 1.4.1.1.1.apakšaktivitāti "Kompleksi atbalsta pasākumi iedzīvotāju integrēšanai sabiedrībā un darba tirgū””;- MK 2007.gada 30.oktobra noteikumos Nr.732 “Noteikumi par darbības programmas “Cilvēkresursi un nodarbinātība” papildinājuma apakšaktivitātes “Bezdarbnieku un darba meklētāju apmācība” pirmo un otro kārtu”.  |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2014.gada 1.janvārī stājas spēkā Komisijas regula Nr.1407/2013, kura aizstāj Komisijas regulu Nr.1998/2006.Komisijas regula Nr.1998/2006 pēc tās spēkā esības perioda beigām ir piemērojama vēl sešus mēnešus, t.i., līdz 2014.gada 30.jūnijam.Komisijas regula Nr.800/2008 bija spēkā līdz 2014.gada 30.jūnijam un pēc tās spēkā esības perioda beigām ir piemērojama vēl sešus mēnešus, t.i., līdz 2014.gada 31.decembrim.Komisijas 2014.gada 17.jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr. L 187/1) (turpmāk – Komisijas regula Nr. 651/2014).Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk - Komisijas regula Nr. 717/2014).Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk - Komisijas regula Nr. 1408/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.651/2014Komisijas regula Nr.1407/2013Komisijas regula Nr.717/2014Komisijas regula Nr.1408/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 2.panta 4.punkts | MK noteikumu projekta 1.3.punkts (ar ko izsaka jaunā redakcijā MK noteikumu Nr.258 4.1.apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Komisijas regulas Nr.651/2014 2.panta 99.punkts | MK noteikumu projekta 1.3.punkts (ar ko izsaka jaunā redakcijā MK noteikumu Nr.258 4.1.apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Komisijas regulas Nr.1407/2013 1.panta 1.punkts | MK noteikumu projekta 1.7. un 1.11.punkts (ar ko MK noteikumus Nr.258 izsaka jaunā redakcijā 52.4. un 53.8. apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Komisijas regulas Nr.1407/2013 2.panta 2.punkts | MK noteikumu projekta 1.9. un 1.11.punkts (ar ko papildina MK noteikumus Nr.258 ar 52.9.apakšpunktu un izsaka jaunā redakcijā 53.7.apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts | MK noteikumu projekta 1.9. un 1.11.punkts (ar ko papildina MK noteikumus Nr.258 ar 52.9.apakšpunktu un izsaka jaunā redakcijā 53.7.apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Komisijas regulas Nr.717/2014 3.panta 2.punkts | MK noteikumu projekta 1.9.punkts (ar ko papildina MK noteikumus Nr.258 ar 52.9.apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts | MK noteikumu projekta 1.9.punkts (ar ko papildina MK noteikumus Nr.258 ar 52.9.apakšpunktu). | Vienība tiek ieviesta pilnībā.Atbildīgā institūcija – NVA (projekta ieviesējs). | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nebija nepieciešama, jo 1.4.1.1.2.apakšaktivitāte tiek īstenotas ierobežotas projektu iesniegumu atlases veidā un tās ietvaros jau ir noslēgts līgums par projektu īstenošanu.Rosināto grozījumu ietekme uz sabiedrību būs pozitīva, jo bijušajiem AS „Liepājas Metalurgs” darbiniekiem tiks sniegta iespēja piedalīties atbalstītās nodarbinātības pasākumā, gūstot finansiālu atbalstu. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nodarbinātības valsts aģentūra kā ES fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministrs U.Augulis

19.08.2014. 10:57

2845

Vjačeslavs Makarovs

Tel.: 67021630
Vjaceslavs.Makarovs@lm.gov.lv